KL Gangster (siri filem)

KL Gangster merupakan sebuah siri filem berkaitan dengan Malek, seorang bekas ketua gangster di Kuala Lumpur. Siri filem yang dihasilkan oleh Skop Productions ini terdiri dari filem KL Gangster (2011), KL Gangster 2 (2013). Siri utama diarahkan oleh Syamsul Yusof Kesemua filem telah diterbitkan oleh Datuk Yusof Haslam. Syamsul Yusof dan Zizan Razak pula telah membintangi dalam kesemua filem ini.

Siri filem ini merupakan siri filem dengan kutipan tertinggi sepanjang zaman, dengan kesemua filem didalam siri ini antara filem tempatan dengan kutipan tertinggi sepanjang zaman.Filem KL Gangster merupakan filem buatan Malaysia pertama yang mencecah takat kutipan RM 10 juta di pawagam-pawagam tempatan dan mempertahankan gelaran filem tempatan dengan kutipan tertinggi sepanjang zaman selama tiga tahun.

Filem

KL Gangster (2011)

KL Gangster merupakan sebuah filem genre aksi yang ditayangkan pada 9 Jun 2011. Filem arahan Pengarah Terbaik FFM 23, Syamsul Yusof, ini turut dibintangi oleh pengarahnya sendiri, Dato' Aaron Aziz, Dato' Adi Putra, Soffi Jikan dan Zizan Razak ini menceritakan tentang seorang bekas ketua gangster yang baru keluar dari penjara, ingin mengubah kehidupannya.

KL Gangster 2 (2013)

KL Gangster 2 ialah sebuah filem aksi yang ditayangkan pada 3 Oktober 2013 dan diarahkan oleh Syamsul Yusof serta dibintangi oleh Dato' Aaron Aziz, Dato' Adi Putra, Soffi Jikan, Syamsul Yusof dan Datuk Rosyam Nor. KL Gangster 2 merupakan filem prekuel kepada filem KL Gangster (2011). Filem ini menelan kos penerbitan sebanyak RM4.5 juta. Filem ini telah memenangi dua dari tujuh pencalonan dalam Festival Filem Malaysia ke-26.

Rise to Power: KLGU (2019)

Pelakon utama
 Aaron Aziz sebagai Malek
 Adi Putra sebagai Jai
 Syamsul Yusof sebagai Shark
 Soffi Jikan sebagai Ajib
 Zizan Razak sebagai Fadil

Pelakon pembantu
 Adam Corrie sebagai Dragon
 Ridzuan Hashim sebagai King
 Sheera Iskandar sebagai Zati/Zeti
 Ku Faridah sebagai Mak
 Rosyam Nor sebagai Tailong
 Angeline Tan sebagai Susane

Televisyen

KL Gangster: Underworld

Sebuah siri TV terbitan turunan telah diumumkan pada Disember 2017, telah diterbitkan untuk siaran di rangkaian perkhdmatan video atas permintaan, iflix dan bakal diarahkan oleh Syafiq Yusof. Drama bersiri enam episod ini turut diarahkan bersama oleh Faisal Ishak dan memulakan tayangan perdana di iflix pada Ogos 2018.

Sambutan

Anugerah

Rujukan

Filem Malaysia tahun 2011
Filem arahan Syamsul Yusof
Filem 2014
Filem Malaysia tahun 2014
Filem bahasa Melayu
Filem komedi Malaysia
Filem terbitan Grand Brilliance